ฆวน ฟอยต์

ฆวน มาร์โกส ฟอยต์ (; เกิด 12 มกราคม ค.ศ. 1998) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองหลังหรือกองกลางให้กับบิยาร์เรอัล สโมสรในลาลิกา และทีมชาติอาร์เจนตินา

สโสรอาชีพ

เอสตูเดียนเตสเดลาปลาตา 
ฟอยต์เกิดในลาปลาตา เขาเริ่มต้นอาขีพกับสถาบันฟุตบอลของสตูเดียนเตสเดลาปลาตาอยู่หลายปี โดยเริ่มเล่นในตำแหน่งกองกลางตัวรุก แล้วเขาก็เปลี่ยนไปเล่นในตำแหน่งกองกลางตัวรับก่อนที่เขาจะอายุ 16 เขาเซ็นสัญญานักฟุตบอลอาชีพในเดือนมกราคม ค.ศ. 2017 ซึ่งทำให้มีสัญญากับสโมสรไปจนถึงเดือนมิถุนายน ค.ศ. 2019 เขาลงเล่นในปริเมราดิบิซิออนครั้งแรกในวันที่ 19 มีนาคม ค.ศ. 2017 ในเกมที่พบกับปาโตรนาโตในขณะที่มีอายุ 19 ปี 2 เดือน เขาได้ลงเล่นอีก 5 นัดในลีกและอีก 2 นัดในโกปาซูดาเมริกานา

ทอตนัมฮอตสเปอร์ 
ฟอยต์ได้เซ็นสัญญาร่วมทีมทอตนัมฮอตสเปอร์เป็นเวลาห้าปี โดยมีรายงานว่ามีค่าตัว 8 ล้านปอนด์ จนถึงปี ค.ศ. 2022 เขาลงเล่นให้กับสโมสรครั้งแรกในวันที่ 19 กันยายน ค.ศ. 2017 ในอีเอฟแอลคัพในเอาชนะบาร์นสลีย์ 1–0 เขาลงเล่นครั้งแรกในพรีเมียร์ลีก ในวันที่ 3 พฤศจิกายน ค.ศ. 2018 ในเกมที่พวกเขาเอาชนะอลวุลเวอร์แฮมป์ตันวอนเดอเรอส์| 3–2 โดยเขาทำเสียลูกโทษสองครั้งในเกมนี้ ซึ่งทำให้ทีมเสียสองประตู ในอีก 7 วันถัดมาที่เขาได้ลงเล่นในลีกพบกับคริสตัลพาเลซ เขาทำประตูแรกในระดับอาชีพได้ซึ่งทำให้ทอตนัมเอาชนะไปด้วยคะแนน 1–0

บิยาร์เรอัล
ในเดือนกันยายน ค.ศ. 2020 ฟอยต์ ได้ต่อสัญญากับทอตนัมออกไปจนถึง ค.ศ. 2023 และได้ถูกปล่อยยืมไปยังบิยาร์เรอัล ในประเทศสเปน โดยมีเงื่อนไขที่สามารถซื้อขาดได้หลังจบฤดูกาล เขาได้ลงเล่นนัดแรกในวันที่ 22 ตุลาคม ค.ศ. 2020 ในเกมยูฟ่ายูโรปาลีกที่พบกับซิวาสสปอร์ ที่เอสตาดิโอเดลาเซรามิกา โดยเขาทำโหม่งประตูได้ในช่วยให้ทีมขึ้นนำ 3–2 จากการแอสซิตส์ของทาเกะฟุสะ คุโบะ และเขายังแอสซิตส์ใหปาโก อัลกาเซร์ ทำประตูสุดท้ายของเกมช่วยให้ทีมเอาชนะ 5–3

ระดับทีมชาติ 
ฟอยต์เล่นให้ทีมชาติอาร์เจนตินาอายุไม่เกิน 20 ปี ในปี 2017 เขาลงเล่นให้ทีมชาติชุดเยาวชนไป 12 นัด ในฟุตบอลเยาวชนชิงแชมป์อเมริกาใต้ 2017 และอีก 3 นัดในฟุตบอลโลกเยาวชนอายุไม่เกิน 20 ปี 2017

ฟอยต์ได้ถูกเรียกติดทีมชาติอาร์เจนตินาชุดใหญ่ครั้งแรกในเดือนตุลาคม ค.ศ. 2018 เพื่อแข่งขันเกมกระชับมิตรกับทีมชาติอิรักและทีมชาติบราซิล โดยไม่ได้ลงสนามทั้งสองนัดก่อนที่ในเดือนพฤศจิกายน ปีเดียวกัน เขาจะมีชื่อติดทีมชาติอีกครั้ง และได้ลงเล่นในวันที่ 16 พฤศจิกายน ค.ศ. 2018 ในเกมกระชับมิตร กับเม็กซิโก โดยอาร์เจนตินาเอาชนะไปด้วยคะแนน 2–0 เขายังได้รับรางวัลผู้เล่นยอดเยี่ยมประจำนัด (man of the match) อีกด้วย ฟอยตื ยังมีชื่อติดทีมชาติเพื่อแข่งขันโกปาอาเมริกา 2019 ที่ประเทศบราซิล โดยเขาได้ลงเล่นนัดแรกในนัดที่สามของรอบแบ่งกลุ่มกับกาตาร์ เขาเริ่มลงเล่นในตำแหน่งแบ็กขวาในอีกสามนัดถัดมา รวมถึงรอบรองชนะเลิศที่พวกเขาแพ้ บราซิล 2–0 และรอบชิงที่สามกับชีลี ซึ่งทีมของเขาชนะ 2–1

สถิติ

ทีมชาติ

เกียรติประวัติ
บิยาร์เรอัล
ยูฟ่ายูโรปาลีก: 2020–21
ทีมชาติอาร์เจนตินา
ฟุตบอลโลก: 2022
คอนเมบอล-ยูฟ่า คัพ ออฟ แชมเปียนส์: 2022

อ้างอิง

แหล่งข้อมูลอื่น 
 

นักฟุตบอลชาวอาร์เจนตินา
นักฟุตบอลทีมชาติอาร์เจนตินา
ผู้เล่นสโมสรฟุตบอลทอตนัมฮอตสเปอร์
ผู้เล่นในพรีเมียร์ลีก
ผู้เล่นในลาลิกา
ผู้เล่นสโมสรฟุตบอลบิยาร์เรอัล‎
ผู้เล่นในชุดชนะเลิศยูฟ่ายูโรปาลีก
ผู้เล่นในชุดชนะเลิศฟุตบอลโลก
กองหลังฟุตบอล
ผู้เล่นในโกปาอาเมริกา 2019
ผู้เล่นในฟุตบอลโลก 2022
บุคคลจากลาปลาตา